《送戴安仲游楚》
明代·黎遂球

戴子远行色，长天漠漠秋。如何洞庭水，试上岳阳楼。

斗酒易为别，篇诗能壮游。高堂有慈母，风雨慎扁舟。

作者简介：（?—1646）广东番禺人，字美周。天启七年举人。再应会试不第。善诗、古文，工画山水。崇祯中，陈子壮荐遂球为经济名儒，以母老不赴。明亡，方应陈子壮荐，为南明隆武朝，兵部职方司主事，提督广东兵援赣州，城破殉难。谥忠悯。有《莲须阁诗文集》。